b'\n_START_ARTICLE_\nNicki Minaj\n_START_SECTION_\nJoventut (1982-2009)\n_START_PARAGRAPH_\nLa seva infancia no va ser gens f\xc3\xa0cil. El seu pare era alcoh\xc3\xb2lic, drogoaddicte, i una vegada va intentar matar a la seva mare incendiant la casa. Va tocar el clarinet a l\'Elizabeth Blackwell Middle School 210; es va graduar a LaGuardia High School, que estava especialitzada en la m\xc3\xbasica i les arts visuals. Va treballar un temps al restaurant Red Lobster al Bronx, Nova York._NEWLINE_L\'abril de 2007 va treure el seu primer mixtape: Playtime is over, en la portada del qual apareix com una nina Barbie. En aquest \xc3\xa0lbum hi col\xc2\xb7laboren cantants com Lil Wayne, en la can\xc3\xa7\xc3\xb3 "Can\'t stop, Won\'t stop". El 2008 va treure el mixtape Sucka Free. Va apar\xc3\xa8ixer a l\'edici\xc3\xb3 de juliol de la revista XXL, explicant breument la seva vida fins aleshores. M\xc3\xa9s tard, va guanyar el premi d\'Artista Femenina de l\'Any als Underground Music Awards. El 2009 va llan\xc3\xa7ar un altre mixtape: Beam Me Up Scotty. Va apar\xc3\xa8ixer a l\'\xc3\xa0lbum de Jeffree Star, Beauty Killer, amb el tema "Lollipop Luxury".\n_START_SECTION_\n2010: Pink Friday i l\'ascens a la fama (2010-2011)\n_START_PARAGRAPH_\nAquest \xc3\xa0lbum va ser llan\xc3\xa7at el 19 de novembre del 2010. L\'agost va sortir el seu primer senzill de l\'\xc3\xa0lbum: Your Love. Va aconseguir posicionar-se en el 14\xc3\xa8 lloc al Billboard Hot 100, en el 7\xc3\xa8 al Hot R&B/Hip-Hop Songs, i al 1r a la taula de can\xc3\xa7ons del Rap Songs. Es va convertir en la primera artista femenina, no acompanyada, de la part superior dels gr\xc3\xa0fics del 2002. El 2010, es va convertir en la primera artista a tenir alhora set can\xc3\xa7ons al Billboard Hot 100. _NEWLINE_El 22 de maig del 2011 va participar en el lliurament anual dels premis "Billboard Music Awards", en la qual va interpretar el senzill "Super bass", amb un seguit de ballarines vestides amb el seu estil. Segons Nielsen SoundScan, Pink Friday va vendre m\xc3\xa9s d\'1.815.000 c\xc3\xb2pies als Estats Units, convertint-se en el tercer \xc3\xa0lbum m\xc3\xa9s venut per una artista femenina de hip hop a la hist\xc3\xb2ria del pa\xc3\xads, per darrere de Lauryn Hill i Missy Elliott.\n_START_SECTION_\n2012: Roman Reloaded i tour internacional\n_START_PARAGRAPH_\nLa cantant va anunciar el llan\xc3\xa7ament del seu segon \xc3\xa0lbum, Pink Friday:Roman Reloaded, a finals del 2011, tot i que no sortiria en venda fins al dia de Sant Valent\xc3\xad, tal com va anunciar al seu Twitter i a la seva p\xc3\xa0gina oficial. Posteriorment, va anunciar que la data de llan\xc3\xa7ament s\'ajornava fins al 3 d\'abril de 2012. Els primers dos senzills van sortir a la venda el desembre del 2011, titulats Roman in Moscow i Stupid Hoe. Roman Holiday es va publicar coincidint amb els lliuraments dels Grammy el febrer del 2012 i m\xc3\xa9s tard, el seu primer senzill oficial Starships.\n_START_SECTION_\nEstil musical i imatge\n_START_PARAGRAPH_\nLil\' Kim va declarar que Nicki Minaj va copiar la seva imatge, afegint que el seu estil canviava molt r\xc3\xa0pid a causa de la seva inseguretat i falta d\'autoestima. Kim va aludir a Nicki Minaj en un concert a l\'estiu del 2010, ficant-se una perruca igual a la que portava Nicki Minaj en la portada de la revista Vibe. En conseq\xc3\xbc\xc3\xa8ncia, Nicki Minaj va fer un seguit de declaracions referides a Lil\' Kim. En resposta a aquestes declaracions, Lil\' Kim va treure la can\xc3\xa7\xc3\xb3 Black Friday. La cantant tamb\xc3\xa9 ha estat comparada amb Lady Gaga per la seva forma de vestir.\n_START_SECTION_\nVida personal\n_START_PARAGRAPH_\nNicki, durant la seva inf\xc3\xa0ncia, va estar envoltada de problemes, que inclo\xc3\xafen la lluita constant entre els seus pares. Ella mateixa es creava personatges i vivia la vida a trav\xc3\xa9s d\'ells; aquesta era una forma d\'escapar dels seus problemes: "per a allunyar-me de tots els seus combats, m\'imaginava com una persona nova. "Cookie" era la meva primera identitat, que es va quedar amb mi per un temps. Vaig ser una "Harajuku Barbie", i despr\xc3\xa9s, "Nicki Minaj". La fantasia era la meva realitat"; aix\xc3\xb2 \xc3\xa9s el que va declarar la cantant en una entrevista a Nova York._NEWLINE_Pel seu \xc3\xa0lbum debut, Nicki va crear un altre personatge, "Roman Zolanski". Diu que en can\xc3\xa7ons com Bottoms up no era Nicki Minaj qui rapejava, sin\xc3\xb3 Zolanski. Afirma que "Roman" \xc3\xa9s el seu germ\xc3\xa0 bess\xc3\xb3. Roman ha sigut comparat amb Eminem, ja que en la can\xc3\xa7\xc3\xb3 "Roman\'s Revenge" de Pink Friday, Minaj i Eminem col\xc2\xb7laboren._NEWLINE_Al gener del 2014 va anunciar que estava embarassada de dos mesos del seu primer fill i que naixeria a l\'agost d\'aquell mateix any.'